2020.gada 10.martā

 **IEINTERESĒTO PIEGĀDĀTĀJU IEVĒRĪBAI!**

 Atbildes uz Ieinteresēto piegādātāju jautājumiem par iepirkuma “Būvdarbu veikšana būvprojekta ”Kanalizācijas tīklu paplašināšana Dobelē, Keramikas-Gaismas ielu masīvā” ietvaros (ID Nr. DŪ 2020/01/KF)

**Jautājums Nr.1.**

*“Saskaņā ar konkursa nolikuma 3.1.12. un 3.1.13. punktiem, Pretendentam un tā piedāvātajam būvdarbu vadītajam ir jāapliecina sava pieredze ar būvdarbiem, kas veikti vismaz divos objektos, katrā no tiem veicot noteiktu darbu apjomu.*

*Ja Pretendenta pieredze vienā objektā vairāk kā divas reizes pārsniedz konkursa nolikuma 3.1.12. un 3.1.13. punktos izvirzītās prasības kopā, vai Pretendents savas un būvdarbu vadītāja pieredzes apliecināšanai var iesniegt informāciju par vienu būvobjektu?”*

**Atbilde Nr.1.**

Pretendentam un tā piedāvātajam būvdarbu vadītājam jāapliecina sava pieredze ar būvdarbiem, kas veikti vismaz  2 (divos) ūdenssaimniecības infrastruktūras objektos, pilsētvidē, kuros izbūvēti vismaz:

a) ārējie kanalizācijas tīkli vismaz 2,0 km (katrā līgumā),

b) ārējie kanalizācijas spiedvadi vismaz 0,2 km (katrā līgumā),

c) kanalizācijas sūkņu stacija vismaz 1 (viena) ar jaudu ne mazāk kā 3 l/sek) (katrā līgumā) .

d) Minerālmateriālu segumu (atjaunošana/izbūve pēc inženierkomunikāciju izbūves) vismaz 4000 m2  platībā (katrā līgumā).

Nolikumā attiecībā uz Pretendenta un tā piedāvātā būvdarbu vadītāja pieredzi apliecinošo  objektu skaitu un tajos veiktiem būvdarbu apjomiem nav norādīti tikai konkrēti skaitļi, bet gan minēta norāde “vismaz”.

Pretendents un tā piedāvātais atbildīgais būvdarbu vadītājs savu pieredzes atbilstību Nolikuma prasībām var apliecināt gan ar lielāku pilsētvidē izbūvēto ūdenssaimniecības infrastruktūras objektu skaitu, gan ar lielākiem, tajos izbūvēto būvdarbu apjomiem

**Jautājums Nr.2.**

*“Konkursa “Būvdarbu veikšana būvprojekta „Kanalizācijas tīklu paplašināšana Dobelē, Keramikas-Gaismas ielu masīvā” ietvaros vēlējos precizēt, vai Pretendenta pārstāvim uz 17.martā paredzēto piegādātāju sanāksmi un objekta apskati ir nepieciešams ņemt līdzi uzņēmuma pilnvarojumu?”*

**Atbilde Nr.2.**

Gadījumā, ja Ieinteresēto piegādātāju sanāksmē piedalīsies Pretendenta pārstāvja pilnvarota persona, pilnvarotai personai pirms Ieinteresēto piegādātāju sanāksmes jāiesniedz Iepirkumu komisijai Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai pārstāvēt Pretendentu un piedalīties Ieinteresēto piegādātāju sanāksmē. Ja Pretendenta pārstāvim nav iespējams piedalīties Ieinteresēto piegādātāju sanāksmē, izbūvējamo objektu vietas apskati var arī veikt citā laikā (*1.6.11.p*) Ieinteresēto piegādātāju sanāksmē un izbūvējamo objektu vietas apskates laikā uzdotie jautājumi, atbildes, skaidrojošā informācija būs publiski pieejama Pasūtītāja tīmekļvietnē [www.dobelesudens.lv](http://www.dobelesudens.lv), sadaļā Iepirkumi.

 Iepirkumu komisija